**Zmluva o dielo**

uzavretá podľa § 536 a nasl. zákona č. 513/1991 Zb. Obchodný zákonník v platnom znení

(ďalej len „**Obchodný zákonník**“) medzi zmluvnými stranami:

1. **Objednávateľ:**

Obchodný názov: **Univerzitná nemocnica Martin**

Sídlo: Kollárova 2, 036 59 Martin

Zastúpená: MUDr. Dušan Krkoška, PhD., MBA, riaditeľ

IČO: 00365327

DIČ: 2020598019

IČ DPH: SK2020598019

Bankové spojenie: Štátna pokladnica Bratislava

IBAN: SK84 8180 0000 0070 0028 1377

na strane druhej (ďalej len „**Objednávateľ**“)

a

1. **Zhotoviteľ:**

Obchodný názov:

Sídlo:

Zastúpená:

IČO:

DIČ:

IČ DPH:

Zapísaná:

Bankové spojenie:

Číslo účtu:

IBAN:

na strane druhej (ďalej len „**Zhotoviteľ**“)

**Článok I.**

**Úvodné ustanovenia**

1.1 Objednávateľ je Univerzitná nemocnica Martin, ktorá pripravuje výstavbu Novej univerzitnej nemocnice v Martine – Univerzitnej nemocnice sv. Martina, v projektovej dokumentácii pod názvom „Nemocnica budúcnosti Martin“ (ďalej len „stavba“).

1.2 Táto zmluva sa uzatvára na „**Zemné práce pre realizáciu archeologického výskumu“** (ďalej len „**Dielo**“) v rámci predprojektovej a projektovej prípravy pre realizáciu verejného obstarávania na dodávateľa projektovej dokumentácie a stavebných prác na stavbu uvedenú v bode 1.

**Článok II.**

**Predmet zmluvy**

2.1 Predmetom tejto zmluvy je záväzok Zhotoviteľa vykonať pre Objednávateľa Dielo v rozsahu a za podmienok dohodnutých v tejto zmluve.

Zhotoviteľ vykoná odstránenie krovín, skrývku ornice s jej umiestnením na určených skládkach a realizáciu výkopov pre vykonanie archeologického výskumu a následne úpravu dotknutého územia v rozsahu Špecifikácie predmetu plnenia, ktorá tvorí Prílohu č. 1 ako neoddeliteľnú súčasť tejto Zmluvy.

2.2 Zhotoviteľ sa zaväzuje vykonať pre Objednávateľa Dielo v súlade s príslušnými právnymi predpismi Slovenskej republiky a Európskej únie tak, aby sa zabezpečila lokalizácia archeologických nálezov na miestach, na ktorých sa bude realizovať predmetná stavba alebo zemné práce s ňou súvisiace, resp. na miestach, ktoré by sa v dôsledku stavby v budúcnosti stali neprístupné.   
Objednávateľ sa zaväzuje zaplatiť Zhotoviteľovi dohodnutú odplatu za vykonané Dielo podľa čl. III tejto zmluvy.

2.3 Objednávateľ sa zaväzuje poskytnúť Zhotoviteľovi všetku potrebnú súčinnosť, najmä tým, že Zhotoviteľovi v dohodnutom čase oznámi všetky informácie a predloží mu všetky dokumenty potrebné pre riadne vykonanie Diela.

2.4 Objednávateľ sa zaväzuje počas uskutočňovania Diela spolupracovať so Zhotoviteľom.

2.5 Zhotoviteľ sa zaväzuje zachovávať mlčanlivosť o všetkých skutočnostiach, ktoré Objednávateľ označí ako dôverné, z ktorých povahy vyplýva, že ide o dôverné informácie, alebo ktoré sú predmetom obchodného tajomstva.

2.6 Zhotoviteľ oboznámi Objednávateľa so začiatkom a koncom zemných prác.

2.7 Zhotoviteľ sa zaväzuje zhotoviť Objednávateľovi Dielo podľa jeho pokynov, pričom na nesprávny alebo nevhodný pokyn je povinný Objednávateľa upozorniť. Zhotoviteľ sa zaväzuje postupovať podľa požiadaviek archeológa / archeologického technického pracovníka. Zhotoviteľ berie na vedomie, že archeológ alebo ním poverený archeologický technický pracovník bude povinný dohliadať a riadiť činnosť mechanizmov a dohliadať na to, aby neboli poškodené nálezové situácie pod ornicou.

2.8 Zhotoviteľ je povinný sa oboznámiť so všetkými dokumentmi, ktoré tvoria prílohy tejto Zmluvy, ktoré bude plne rešpektovať pri vykonávaní Diela.

2.9 Zhotoviteľ je povinný počas prác zachovať čistotu miestnych a účelových komunikácií. Pri ich znečistení je povinný bez prieťahov komunikáciu uviesť do pôvodného stavu.

2.10 Zhotoviteľ v prípade potreby musí zabezpečiť projekt dočasného dopravného značenia a organizácie prác.

2.11 Zhotoviteľ je povinný pri vykonaní Diela podľa tejto zmluvy postupovať s odbornou starostlivosťou, v súlade s touto zmluvou vrátane jej príloh, východiskovými podkladmi Diela, zákonom o ochrane pamiatkového fondu č. 49/2002 Z. z. v platnom znení a ďalšími  príslušnými všeobecne záväznými právnymi predpismi vzťahujúcimi sa na Dielo, konať čestne a svedomito, dôsledne využívať všetky právne prostriedky a v záujme Objednávateľa uplatňovať všetko, čo podľa svojho presvedčenia pokladá za prospešné na účel riadneho plnenia povinností podľa tejto zmluvy. Pritom je tiež povinný dbať na účelnosť a hospodárnosť vykonávaného Diela a poskytovať ho v súlade so Zákonom o VO.

2.12 Zhotoviteľ bude vykonávať Dielo osobne, pričom subdodávateľa smie použiť len s písomným súhlasom Objednávateľa.

**Článok III.**

**Odplata a platobné podmienky**

3.1 Celková odplata za zhotovenie Diela uvedeného v bode 2.1 tejto zmluvy je stanovená dohodou zmluvných strán v súlade so zákonom č. 18/1996 Z. z. o cenách v platnom znení a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách v platnom znení v sume:

|  |  |  |  |  |
| --- | --- | --- | --- | --- |
| **Rozsah činnosti v rámci predmetu zákazky B.1** | **výmera**  **[m2]** | **objem**  **[m3]** | **Cena za**  **[m3] bez DPH** | **Cena celkom bez DPH** |
| 1. Skrývka poľnohospodárskej pôdy podľa popisu -   predpokladaná hĺbka skrývky 0,25 m | 47 202,00 | 11 800,50 |  |  |
| 1. Uloženie poľnohospodárskej pôdy na skládku v rámci riešeného územia / priľahlých parciel do 1000 m | 17 103,36 | 4 275,84 |  |  |
| 1. Naloženie neuľahnutého výkopku - poľnohospodárskej pôdy | 30 098,64 | 7 524,66 |  |  |

|  |  |  |  |  |
| --- | --- | --- | --- | --- |
| **Rozsah činnosti v rámci predmetu zákazky B.2** | **výmera**  **[m2]** | **objem**  **[m3]** | **Cena za**  **[m3] bez DPH** | **Cena celkom bez DPH** |
| 1. Skrývka poľnohospodárskej pôdy podľa popisu bodu 4.  * predpokladaná hĺbka skrývky 0,25 m | 7 382,00 | 1 845,50 |  |  |
| 1. Skrývka pôdy podľa popisu bodu 4.  * predpokladaná hĺbka skrývky 0,25 m | 1 393,00 | 348,25 |  |  |
| 1. Uloženie poľnohospodárskej pôdy na skládku v rámci riešeného územia / priľahlých parciel do 1000 m | 3 176 | 794 |  |  |
| 1. Naloženie neuľahnutého výkopku   - poľnohospodárskej pôdy | 5 599 | 1 399,75 |  |  |
| 1. Odstránenie krovín so štiepkovaním na mieste | 730,00 |  |  |  |

|  |  |  |  |
| --- | --- | --- | --- |
| **Rozsah činnosti v rámci predmetu zákazky B.3** | **množstvo [m3]** | **Cena za**  **[m3] bez DPH** | **Cena celkom bez DPH** |
| 1. Vodorovné premiestnenie výkopku na skládku 1) po nespevnenej ceste na vzdialenosť do 1000 m | 5 468,65 |  |  |
| 1. Vodorovné premiestnenie výkopku na skládku 1) po spevnenej ceste, príplatok k cene za každých ďalších a začatých 1000 m | 5 468,65 |  |  |
| 1. Uloženie sypaniny na skládke 1) | 5 468,65 |  |  |
| 1. Vodorovné premiestnenie výkopku na skládku 2) po nespevnenej ceste na vzdialenosť do 1000 m | 2 831,70 |  |  |
| 1. Vodorovné premiestnenie výkopku na skládku 2) po spevnenej ceste, príplatok k cene za každých ďalších a začatých 1000 m | 2 831,70 |  |  |
| 1. Uloženie sypaniny na skládke 2) | 2 831,70 |  |  |
| 1. Vodorovné premiestnenie výkopku na skládku 3) po nespevnenej ceste na vzdialenosť do 1000 m | 628,00 |  |  |
| 1. Vodorovné premiestnenie výkopku na skládku 3) po spevnenej ceste, príplatok k cene za každých ďalších a začatých 1000 m | 628,00 |  |  |
| 1. Uloženie sypaniny na skládke 3) | 628,00 |  |  |

|  |  |  |  |  |
| --- | --- | --- | --- | --- |
| **Rozsah činnosti v rámci predmetu zákazky B.4** | **výmera**  **[m2]** | **objem**  **[m3]** | **Cena za**  **[m3] bez DPH** | **Cena celkom bez DPH** |
| 1. Stiahnutie zeminy podľa popisu bodu 10.  * predpokladaná hĺbka na 1 stiahnutie 0,15 m, objem prác na základe geodetického zamerania | 13265 | 1989,75 |  |  |
| 1. uloženie zeminy na skládku v rámci riešeného územia / priľahlých parciel do 1000 m | 13265 | 1989,75 |  |  |

|  |  |
| --- | --- |
| **Cena celkom v EUR bez DPH** |  |
| **DPH** |  |
| **Cena celkom v EUR s DPH** |  |

**Spolu slovom: ......................................... eur vrátane DPH,** pričom zahŕňa všetky náklady spojené s poskytovaním plnenia Diela. Špecifikácia ceny tvorí ako príloha č. 1 neoddeliteľnú súčasť tejto zmluvy.

3.2 Zhotoviteľ je oprávnený fakturovať mesačne na základe skutočných objemov v **m3** vykonaných prác potvrdených Objednávateľom.

3.3 Objednávateľ sa zaväzuje zaplatiť Zhotoviteľovi odplatu za Dielo na základe Zhotoviteľom vystavených faktúr v súlade s bodom 3.1 a bodom 3.2 tejto Zmluvy.

3.4 Zmluvné strany sa dohodli na splatnosti faktúry v dĺžke 30 dní od jej vystavenia. Zhotoviteľ je povinný vystaviť faktúru za poskytnuté plnenie Diela do pätnástich dní odo dňa jeho riadneho poskytnutia, najneskôr však do piateho pracovného dňa v mesiaci, nasledujúceho po mesiaci, v ktorom bolo Dielo aleboo jeho časť vykonaná. Faktúra musí byť doručená Objednávateľovi bez zbytočného zdržania po jej vystavení. Fakturovaná suma bude uhradená bankovým prevodom na účet Zhotoviteľa uvedený v záhlaví tejto zmluvy, alebo na iný účet, ktorý Zhotoviteľ na tento účel Objednávateľovi vopred písomne oznámi. Súčasťou faktúry bude podrobný súpis častí diela.

3.5 Faktúra vystavená Zhotoviteľom musí spĺňať náležitosti daňového dokladu a musí obsahovať aspoň nasledujúce údaje: obchodné meno, sídlo, IČO a DIČ Zhotoviteľa, názov, sídlo, IČO a DIČ Objednávateľa, číslo tejto zmluvy, číslo faktúry, deň vystavenia a deň splatnosti faktúry, označenie finančného ústavu Zhotoviteľa a číslo jeho účtu, na ktorý má byť platba poukázaná, názov predmetu plnenia Zmluvy, výšku fakturovanej sumy bez DPH, sadzbu DPH, fakturovanú sumu celkom vrátane DPH, podpis a pečiatka oprávnenej osoby.

3.6 Ak Objednávateľ zistí nesprávnosť alebo neúplnosť faktúry a/alebo priloženého súpisu častí Diela, Objednávateľ je oprávnený bez zbytočného zdržania vyzvať Zhotoviteľa, aby nedostatky odstránil alebo doplnil, a na tento účel je povinný poskytnúť mu potrebnú súčinnosť. Zhotoviteľ je povinný opätovne doručiť Objednávateľovi opravenú faktúru a súpis častí Diela bez zbytočného odkladu, najneskôr do 10 dní od doručenia výzvy Objednávateľa na ich opravu. Po opätovnom doručení opravenej/doplnenej faktúry a súpisu častí Diela sa počíta lehota splatnosti odznova. Faktúru a súpis častí Diela je možné vrátiť opakovane iba v prípade, ak Zhotoviteľ napriek tomu, že bol vyzvaný, chybu neopravil, alebo sa chyba vyskytla v doplnených/zmenených údajoch; v takom prípade má Objednávateľ právo opakovane žiadať o prepracovanie faktúry a súpisu častí Diela a lehota splatnosti po ich doručení plynie odznova.

3.7 Zhotoviteľ sa zaväzuje, že bez písomného súhlasu Objednávateľa nepostúpi svoje peňažné pohľadávky, ktoré vzniknú z tejto zmluvy iným tretím osobám. Postúpenie pohľadávky zo strany Zhotoviteľa tretej osobe bez súhlasu Objednávateľa je neplatné. Súhlas Objednávateľa je platný len za podmienky, že bol na takýto úkon udelený predchádzajúci súhlas Ministerstva zdravotníctva SR. Porušenie takéhoto zákazu je sankcionované zmluvnou pokutou vo výške 2% z istiny pohľadávky postúpenej v rozpore so zákazom. Uvedené sa neuplatní, ak osobitný právny predpis vzťahujúci sa na pohľadávku vyplývajúcu z takejto zmluvy vylučuje možnosť podmieniť postúpenie pohľadávky súhlasom Objednávateľa ako dlžníka.

3.8 Zmluvné strany sa dohodli, že Zhotoviteľ neprijme vyhlásenie podľa § 303 a nasl. Obchodného zákonníka a porušenie takéhoto zákazu je sankcionované zmluvnou pokutou vo výške 2 % z istiny pohľadávky. Uvedené sa neuplatní, ak osobitný právny predpis vylučuje uzavretie dohody podľa predchádzajúcej vety.

**Článok IV.**

**Miesto a čas plnenia**

4.1 Miesto plnenia tejto zmluvy bude prebiehať v rozsahu stavby „Nemocnica budúcnosti Martin   
(NBM)“ na pozemkoch (viď. Príloha č. 11), v rozsahu stavby „Veľká hora - Komunikácie a siete (KaS)“ na pozemkoch (viď. príloha č. 11), v rozsahu stavby „Sekundárne dopravné napojenie (SDN)“ na pozemkoch (viď. príloha č. 11, v rozsahu stavby „VN prípojka pre Nemocnicu budúcnosti Martin (VN)“ na pozemkoch (viď. príloha č. 11).

4.2 Dielo je Zhotoviteľ povinný realizovať do **30.4.2023**, resp. do ukončenia archeologického výskumu, podľa toho, ktorá zo skutočností nastane skôr.

**Článok V.**

**Odovzdanie a prevzatie diela**

5.1 Záväzok Zhotoviteľa vykonať Dielo podľa tejto zmluvy sa považuje za splnený riadnym a včasným vykonaním Diela.

5.2 Dielo sa považuje za riadne zhotovené, ak bolo Zhotoviteľom zhotovené v súlade s touto zmluvou vrátane jej príloh, východiskovými podkladmi Diela, príslušnými všeobecne záväznými právnymi predpismi vzťahujúcimi sa na Dielo.

5.3 Dielo sa považuje za včas zhotovené, ak bolo riadne zhotovené ako celok v lehote podľa článku IV tejto zmluvy.

* 1. Zhotoviteľ zodpovedá za to, že Dielo je zhotovené podľa tejto zmluvy.

**Článok VI .**

**Zmluvné pokuty, sankcie**

6.1 V prípade omeškania Objednávateľa so zaplatením odplaty podľa čl. III tejto zmluvy, môže Zhotoviteľ uplatniť nárok na úrok z omeškania podľa ustanovenia § 369 ods. 2 Obchodného zákonníka a nariadenia vlády č. 21/2013 Z.z. v platnom znení.

6.2 V prípade omeškania Zhotoviteľa s dodaním diela môže uplatniť Objednávateľ voči Zhotoviteľovi zmluvnú pokutu vo výške 0,5 % z ceny nedodaného predmetu plnenia za každý deň omeškania, maximálne však 10 % z ceny Diela. Zhotoviteľ sa zaväzuje zmluvnú pokutu uhradiť do 30 dní od doručenia výzvy Objednávateľa k úhrade zmluvnej pokuty s uvedením potrebných údajov k vykonaniu úhrady.

6.3 Zmluvnou pokutou nie je dotknutý nárok na náhradu škody.

6.4 Splnením záväzku Zhotoviteľa zaplatiť Objednávateľovi zmluvnú pokutu nezaniká povinnosť Zhotoviteľa, ktorej plnenie je zabezpečené dohodou o zmluvnej pokute. Ukončením zmluvného vzťahu nie je dotknuté právo na náhradu škody a uplatnenia si zmluvnej pokuty.

6.5 Zmluvné strany sa dohodli, že ustanovenie o zmluvnej pokute zostáva v platnosti aj po uplynutí platnosti tejto zmluvy.

**Článok VII.**

**Zánik zmluvy**

7.1 Zmluvný vzťah založený touto zmluvou zaniká:

a) jej splnením, t. j. riadnym zhotovením Diela uvedeného v bode 2.1 tejto zmluvy,

b) písomnou dohodou zmluvných strán,

c) jednostranným odstúpením od zmluvy alebo

d) výpoveďou ktoroukoľvek zmluvnou stranou bez uvedenia dôvodu s jednomesačnou výpovednou lehotou, ktorá začína plynúť dňom doručenia výpovede druhej zmluvnej strane.

7.2 Objednávateľ je oprávnený odstúpiť od tejto zmluvy v prípade podstatného porušenia zmluvy zo strany Zhotoviteľa. Za podstatné porušenie tejto zmluvy sa považuje:

1. skutočnosť, ak Zhotoviteľ vykonáva Dielo v rozpore s podmienkami dojednanými v tejto zmluve, a  ktoré Zhotoviteľ neodstránil napriek písomnému upozorneniu Objednávateľa v primeranej dodatočnej lehote poskytnutej mu na tento účel,
2. skutočnosť, ak Zhotoviteľ v  rozpore s touto zmluvou prestal vykonávať Dielo alebo inak prejavil úmysel nepokračovať v plnení tejto zmluvy,
3. iné dôvody stanovené v tejto zmluve alebo vyplývajúce z ustanovení Obchodného zákonníka.

7.3 Zhotoviteľ je oprávnený odstúpiť od tejto zmluvy v prípade podstatného porušenia zmluvných podmienok zo strany Objednávateľa. Za podstatné porušenie zmluvných podmienok sa považuje:

1. skutočnosť, ak Objednávateľ neposkytuje Zhotoviteľovi súčinnosť nevyhnutnú na vykonávanie Diela zo strany Zhotoviteľa,
2. ak Objednávateľ úmyselne zatají Zhotoviteľovi relevantné informácie týkajúce sa predmetu zmluvy, ktoré by mohli mať vplyv na uzavretie tejto zmluvy alebo na postup Zhotoviteľa pri plnení tejto zmluvy,
3. núti Zhotoviteľa k činnosti, ktorú možno kvalifikovať ako protizákonnú,

d) iné dôvody stanovené v tejto zmluve alebo vyplývajúce z ustanovení Obchodného zákonníka.

7.4 Odstúpenie od zmluvy musí mať písomnú formu, musí v ňom byť uvedený dôvod odstúpenia a jeho účinky nastávajú dňom jeho doručenia druhej zmluvnej strane.

7.5 V prípade, ak dôjde k zániku tejto zmluvy v dôsledku odstúpenia niektorej zo zmluvných strán od zmluvy, Zhotoviteľ ukončí všetky práce na Diele, je však povinný Objednávateľa upozorniť na opatrenia potrebné na to, aby sa zabránilo vzniku škody bezprostredne hroziacej Objednávateľovi alebo životnému prostrediu nedokončením začatých prác.

**Článok VIII.**

**Záverečné ustanovenia**

8.1 Táto zmluva nadobúda platnosť dňom jej podpisu zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.

8.2 Táto zmluva môže byť doplnená alebo zmenená len na základe písomného dodatku podpísaného oboma účastníkmi zmluvy. V prípade významných a nepredvídateľných nálezov vyžadujúcich si osobitý prístup, túto zmluvu možno meniť a dopĺňať len formou písomných, číslovaných, po sebe idúcich dodatkov, podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy, kde budú dohodnuté podmienky vykonania nevyhnutného záchranného archeologického výskumu.

8.3 Záväzkové vzťahy založené touto zmluvou sa spravujú ustanoveniami Obchodného zákonníka v platnom znení, zákona o ochrane pamiatkového fondu č. 49/2002 Z. z. v platnom znení a ďalšími príslušnými všeobecne záväznými právnymi predpismi Slovenskej republiky.

8.4 Zmluvné strany sa dohodli, že v prípade vzájomnej písomnej korešpondencie sa jej doručenie bude uskutočňovať osobne, doporučenou listovou zásielkou s doručenkou alebo kuriérom prípadne inou dohodnutou formou na adresu zmluvnej strany uvedenú v záhlaví tejto zmluvy alebo na inú oznámenú adresu. V prípade neúspešného doručenia, vrátane odmietnutia zásielky sa deň vrátenia zásielky odosielateľovi bude považovať za deň riadneho doručenia.

8.5 Zmluvné strany sa týmto zaväzujú, že vynaložia všetko úsilie, ktoré je od nich možné spravodlivo požadovať, aby došlo k urovnaniu všetkých sporov, rozporov alebo nárokov vzniknutých medzi nimi z tejto zmluvy a v súvislosti s ňou zmierom. Ak zmluvné strany nevyriešia akýkoľvek spor, ktorý vznikne z tejto zmluvy, vrátane sporu o jej platnosť, výklad alebo zrušenie, zmierom, bude riešený pred príslušným súdom Slovenskej republiky.

8.6 Ak sa preukáže, že niektoré z ustanovení tejto zmluvy je neplatné alebo neúčinné, takáto neplatnosť alebo neúčinnosť nemá za následok neplatnosť alebo neúčinnosť ďalších ustanovení zmluvy, alebo samotnej zmluvy ako celku, ak je možné takéto neplatné alebo neúčinné ustanovenie oddeliť od zvyšku tejto zmluvy. V takomto prípade sa obe zmluvné strany zaväzujú bezodkladne formou dodatku nahradiť takéto ustanovenie novým tak, aby bol zachovaný účel sledovaný príslušným neplatným či neúčinným ustanovením v čase jeho prijatia, resp. uzavretia tejto zmluvy. Do času uzatvorenia dodatku platia príslušné zákonné ustanovenia svojim účelom a zmyslom čo najbližšie neplatnému či neúčinnému ustanoveniu.

8.7 Táto zmluva je vyhotovená v štyroch rovnopisoch, pričom pre každú zmluvnú stranu sú určené dva rovnopisy.

8.8 Zmluvné strany vyhlasujú, že si túto zmluvu pozorne prečítali, jej obsahu porozumeli a ten predstavuje ich skutočnú a slobodnú vôľu zbavenú akéhokoľvek omylu. Svoje prejavy vôle obsiahnuté v tejto zmluve zmluvné strany považujú za určité a zrozumiteľné, vyjadrené nie v tiesni a za nápadne nevýhodných podmienok. Zmluvné strany na znak svojho súhlasu s obsahom zmluvy túto zmluvu podpísali*.*

8.9 Neoddeliteľnou súčasťou zmluvy sú prílohy:

**Príloha č. 1 -** Špecifikácia predmetu plnenia / Špecifikácia ceny

**Príloha č. 2 -** Rozhodnutie Krajského pamiatkového úradu Žilina č. KPUZA-2021/1741-4/18117/OPO, zo dňa 09.03.2021

**Príloha č. 3 -** Výskumná správa z I., II. a) etapy pamiatkového archeologického výskumu č. výskumu 2/2022

**Príloha č. 4 -** Vyjadrenie KPÚ Žilina zo dňa 19.4.2022 mailová komunikácia

**Príloha č. 5 -** Vyjadrenie Krajského pamiatkového úradu Žilina KPUZA-2022/17290-1/68417/OPO, zo dňa 10.08.2022

**Príloha č. 6 -** Vyjadrenie Krajského pamiatkového úradu Žilina KPUZA-2022/15827-3/67741/OPO, zo dňa 10.08.2022

**Príloha č. 7 -** Rozhodnutie Krajského pamiatkového úradu Žilina č. KPUZA-2021/67-5/17729/KOP, zo dňa 08.03.2021

**Príloha č. 8 -** SDN\_DUR\_A\_C0a\_sit\_suvisiacich\_PD

**Príloha č. 9 -** SDN\_DUR\_D1\_koordinacna\_situacia\_750

**Príloha č. 10 -** UNsvM\_situacia\_prieskumne\_prace–archeologia

**Príloha č. 11 -** UNsvM\_ucastnici\_uzemneho\_konania

V ......................................... dňa ................. V ......................................... dňa ..................

|  |  |  |
| --- | --- | --- |
| **Objednávateľ:** |  | **Zhotoviteľ:** |
| MUDr. Dušan Krkoška, PhD., MBA  riaditeľ |  |  |

Príloha č. 1

**Špecifikácia predmetu plnenia / Špecifikácia ceny**

Predmetom verejného obstarávania sú **„Zemné práce pre realizáciu archeologického výskumu“** - realizácia výkopov a odstránenie krovín pre vykonanie archeologického výskumu a následne zásypy výkopov zeminou**,** pre Univerzitnú nemocnicu Martin, ktorá pripravuje výstavbu novej nemocnice pod názvom **„Univerzitná nemocnica sv. Martina“**, s názvom stavby v projektovej dokumentácii **„Nemocnica budúcnosti Martin“** (ďalej len „stavba“) v zmysle **Rozhodnutia Krajského pamiatkového úradu Žilina č.** **KPUZA-2021/1741-4/18117/OPO, zo dňa 09.03.2021** (viď. príloha č. 2), na základe výsledkov a zistení (viď príloha 3) **„*Výskumná správa z I., II.a) etapy pamiatkového archeologického výskumu č. výskumu 2/2022“*, Vyjadrenia Krajského pamiatkového úradu Žilina KPUZA-2022/17290-1/68417/OPO, zo dňa 10.08.2022** (viď. príloha č. 5), v nasledovnom rozsahu:

1. na základe výsledkov a zistení „Výskumnej správy z I., II.a) etapy pamiatkového archeologického výskumu č. výskumu 2/2022“ (viď príloha 3) bude nutné uskutočniť skrývku ornice bagrom so svahovacou / hladkou lyžicou. Zemina bude z plochy výskumu odstránená. Následný postup bude stanovený po uskutočnení skrývky a pásovom prehĺbení v priestore predpokladaného neolitického domu a jeho bezprostrednom okolí“ ***- vyjadrenie KPÚ Žilina zo dňa 19.4.2022 mailová komunikácia*** *(viď. príloha č.* 4*)*.
2. riadenie nasadenia strojných mechanizmov musí zhotoviteľ zemných prác zabezpečiť podľa požiadaviek archeológa / archeologického technického pracovníka, ktorý požiadavku na zmenu nasadenia mechanizmov musí oznámiť vopred dva pracovné dni,
3. odstránenie ornice v celej ploche riešeného územia **NBM** = 47 202 m2 rýpadlom - bagrom so svahovacou / hladkou lyžicou predpokladá do hĺbky 0,25 m na jedno stiahnutie za neustálej prítomnosti archeológa / archeologického technického pracovníka, (***viď nižšie Tab. B.1****),*
4. odstránenie ornice v celej ploche riešeného územia **KaS** = 8775 m2 rýpadlom - bagrom so svahovacou / hladkou lyžicou predpokladá do hĺbky 0,25 m na jedno stiahnutie za neustálej prítomnosti archeológa / archeologického technického pracovníka, (***viď nižšie Tab. B.2****),*
5. ornicu odvážať mimo stavebnej plochy na skládky (***viď nižšie Tab. B.3****),*
6. mechanizmy odvážajúce ornicu sa musia pohybovať výlučne len po ešte neodhumusovanej ploche,
7. po odstránení ornice nesmú vstúpiť žiadne mechanizmy na plochu kde prebieha archeologický výskum až do jeho ukončenia na predmetnej časti plochy riešeného územia,
8. budúci zhotoviteľ berie na vedomie, že archeológ alebo ním poverený archeologický technický pracovník bude povinný dohliadať a riadiť činnosť mechanizmov a dohliadať na to, aby neboli poškodené nálezové situácie pod ornicou,
9. odstránenie zeminy nesmie byť realizované v krátkom časovom intervale až na predpokladanú úroveň, nakoľko by po dlhšom časovom horizonte nebolo možné preskúmať archeologické nálezisko (zahĺbené objekty z mladšej doby kamennej) v potrebnej kvalite vzhľadom na ílové podložie, ktoré pri dlhšom odkrytí degraduje, za suchých poveternostných podmienok stvrdne, naopak v mokrom počasí sa stáva plastickým. (Predpokladaný čas realizácie archeologického výskumu je 5 mesiacov.)
10. následné odstránenie zeminy na predpokladanú úroveň nálezov nie je možné uskutočniť na jedno stiahnutie lyžicou, musí sa uskutočňovať pomalé stiahnutie (tzv. vrstvy), pričom sa predpokladá na jedno stiahnutie hĺbka 0,15 m za neustálej prítomnosti archeológa / archeologického technického pracovníka (***viď nižšie Tab. B.4****),*
11. následne sa v mieste nálezu objektov zistených geofyzikálnym prieskumom rýpadlom dočistí súvislý pás v smere sever-juh a preskúma sa časť archeologického náleziska (***viď nižšie Tab. B.4****),*
12. po ukončení archeologického výskumu prvého pásu sa následne otvorí ďalší priamo nadväzujúci pás a postup sa bude cyklicky opakovať až do preskúmania celého archeologického náleziska v mieste stavby, s tým bude súvisieť operatívne riadenie nasadenia strojných mechanizmov podľa počasia a požiadaviek archeológa / archeologického technického pracovníka (***viď nižšie Tab. B.4****),*
13. archeologický odkryv sídliskových objektov bude prebiehať postupne, po pásoch jednotlivých domoch a objektoch, ktoré sa budú skúmať ako komplex,
14. Zhotoviteľ je povinný počas prác zachovať čistotu miestnych a účelových komunikácií. Pri ich znečistení je povinný bez prieťahov komunikáciu uviesť do pôvodného stavu.
15. Zhotoviteľ v prípade potreby musí zabezpečiť projekt dočasného dopravného značenia a organizácie prác.
16. Fakturujú sa skutočne odvedené práce a vykonané objemy na základe geodetického zamerania / fotogrametrie.

***Údaje informačného charakteru kvôli presnejšiemu opisu predmetu zákazky, ktoré nie sú súčasťou predmetu zákazky a budú realizované treťou stranou:***

1. *Pre dokonalé rozpoznanie reliktov v zemi bude potrebné ešte ručné začistenie plošného odkryvu, ručné odkrývanie archeologických objektov realizovať pomocou bežného náradia (rýľ, lopata, motyka) a drobného náradia (motyčka, špachtľa, štetec) na detailné začistenie nálezu a jeho následnú fotografickú a grafickú dokumentáciu podľa zákona 49/2002 Z.z. o ochrane pamiatkového fondu (ďalej len ako „pamiatkový zákon“),*
2. *Ručné práce uskutočňujú kopáči / brigádnici za prítomnosti minimálne jedného archeológa / archeologického technického pracovníka,*

**Zároveň v rámci predmetu zákazky:** Zhotoviteľ berie na vedomie, **že mu je známy účel výkopov**, ktoré sú potrebné pre vykonanie archeologického výskumu v rámci prípravy územia pre budúcu stavbu v zmysle **Rozhodnutia Krajského pamiatkového úradu Žilina č.** **KPUZA-2021/1741-4/18117/OPO, zo dňa 09.03.2021** (viď. príloha č. 1) a výsledkov a zistení (viď príloha 3) **„Výskumná správa z I., II.a) etapy pamiatkového archeologického výskumu č. výskumu 2/2022“, Vyjadrenia Krajského pamiatkového úradu Žilina KPUZA-2022/17290-1/68417/OPO, zo dňa 10.08.2022** (viď. príloha č. 5)**.** V zmysle uvedeného je objednávateľ povinný vykonať archeologický prieskum podľa § 36 ods. 3 a § 39 ods. 1 pamiatkového zákona za účelom záchrany archeologických nálezov predpokladaných na území výstavby.

Zhotoviteľ **je povinný sa oboznámiť** s vyššie uvedeným rozhodnutím a ostatnými dokumentmi uvedené v prílohe tohto opisu, ktoré bude plne rešpektovať pri vykonávaní diela.

|  |  |  |  |  |  |  |  |
| --- | --- | --- | --- | --- | --- | --- | --- |
| **Tab. B.1) BILANCIA SKRÝVKY POĽNOHOSPODÁRSKEJ PÔDY riešeného územia pre NBM SO.101; SO.103**  **WGS84 (φ, λ): 49.065366° 18.933428° - poloha riešeného územia** | | | | | | | |
| **katastrálne územie** | **L.V.** | **C/E** | **parcelné číslo** | **celková výmera**  **[m2/ha]** | **výmera skrývky**  **[m2/ha]** | **druh pozemku** | **vlastník** |
| Martin | 4733 | C | **7684/2** | 16847  /1,6847 | **15990**  **/1,599** | orná pôda | Univerzita Komenského v Bratislave, Šafárikovo námestie č.6, Bratislava, PSČ 818 06, Slovensko |
| Martin | 4733 | C | **7684/6** | 28712  /2,8712 | **28712**  **/2,8712** | orná pôda | Univerzita Komenského v Bratislave, Šafárikovo námestie č.6, Bratislava, PSČ 818 06, Slovensko |
| Martin | 4733 | C | **7685/2** | 5725  /0,5725 | **887**  **/0,0887** | trvalý trávnatý porast | Univerzita Komenského v Bratislave, Šafárikovo námestie č.6, Bratislava, PSČ 818 06, Slovensko |
| Martin | 4733 | C | **7685/9** | 4857  /0,4857 | **1605**  **/0,1605** | trvalý trávnatý porast | Univerzita Komenského v Bratislave, Šafárikovo námestie č.6, Bratislava, PSČ 818 06, Slovensko |

|  |  |  |  |  |  |  |  |
| --- | --- | --- | --- | --- | --- | --- | --- |
| **Tab. B.2) BILANCIA SKRÝVKY POĽNOHOSPODÁRSKEJ PÔDY riešeného územia pre KaS**  **WGS84 (φ, λ): 49.064759° 18.932900° - poloha riešeného územia** | | | | | | | |
| **katastrálne územie** | **L.V.** | **C/E** | **parcelné číslo** | **celková výmera**  **[m2/ha]** | **výmera skrývky**  **[m2/ha]** | **druh pozemku** | **vlastník** |
| Martin | 4205 | E | **1863/1** | 10035  /1,0035 | **3167**  **/0,3167** | orná pôda | Koreň Miloslav, SMREKOVA 2, RUŽOMBEROK, PSČ 034 01, Slovensko, Dátum narodenia: 25.07.1949  Šimonová Milada r. Koreňová, Ing., Mazurova 2, Martin, PSČ 036 01, Slovensko, Dátum narodenia: 29.12.1954  Ličková Eva r. Koreňová, Puškinova 4617/4, Martin, PSČ 036 01, Slovensko, Dátum narodenia: 13.08.1955  Híčiková Oľga r. Koreňová, Alexyho 4607/15, Martin, PSČ 036 01, Slovensko, Dátum narodenia: 10.02.1957  Bobuľa Milan r. Bobuľa, Ing., Hričovská 225/39, Žilina-Strážov, PSČ 010 01, SR, Dátum narodenia: 26.11.1984 |
| Martin | 4205 | E | **1866/101** | 8661  /0,8661 | **2550**  **/0,2550** | orná pôda | Koreň Miloslav, SMREKOVA 2, RUŽOMBEROK, PSČ 034 01, Slovensko, Dátum narodenia: 25.07.1949  Šimonová Milada r. Koreňová, Ing., Mazurova 2, Martin, PSČ 036 01, Slovensko, Dátum narodenia: 29.12.1954  Ličková Eva r. Koreňová, Puškinova 4617/4, Martin, PSČ 036 01, Slovensko, Dátum narodenia: 13.08.1955  Híčiková Oľga r. Koreňová, Alexyho 4607/15, Martin, PSČ 036 01, Slovensko, Dátum narodenia: 10.02.1957  Bobuľa Milan r. Bobuľa, Ing., Hričovská 225/39, Žilina-Strážov, PSČ 010 01, SR, Dátum narodenia: 26.11.1984 |
| Martin | 7311 | E | **151/1** | 2372  /0,2372 | **1328**  **/0,1328** | orná pôda | Hablák Milan r. Hablák, JUDr., J.Goliána 9902/61, Martin, PSČ 036 01, SR, Dátum narodenia: 27.06.1960 |
| Martin | 7311 | E | **151/2** | 126  /0,0126 | **126**  **/0,0126** | trvalý trávnatý porast | Hablák Milan r. Hablák, JUDr., J.Goliána 9902/61, Martin, PSČ 036 01, SR, Dátum narodenia: 27.06.1960 |
| Martin | 7311 | E | **152** | 211  /0,0211 | **211**  **/0,0211** | trvalý trávnatý porast | Hablák Milan r. Hablák, JUDr., J.Goliána 9902/61, Martin, PSČ 036 01, SR, Dátum narodenia: 27.06.1960 |
| Martin | 7284 | E | **4291/1** | 701  /0,0701 | **701**  **/0,0701** | ostatná plocha | SR-Slovenský pozemkový fond, Búdkova cesta 36, Bratislava 11 |
| Martin | 7322 | E | **4291/2** | 692  /0,0692 | **692**  **/0,0692** | ostatná plocha | Mesto Martin, Námestie S.H.Vajanského 1, Martin, PSČ 036 49, Slovensko, IČO: 316792 |

|  |  |  |
| --- | --- | --- |
| **Tab. B.3) preprava ornice, zeminy – na skládku** | | |
| **umiestnenie skrývky na skládku** | **WGS84 (φ, λ)** | **vzdialenosť na skládku** |
| skládka **1)** **Bystrička** | 49.049290° 18.896030 | cca 3,60 km |
| skládka **2)** **Košťany nad Turcom** | 49.022343° 18.914182° | cca 6,70 km |
| skládka **3) Belá-Dulice** | 49.015351° 18.940014° | cca 8,20 km |

ROZSAH PREDMETU ZÁKAZKY:

|  |  |  |  |  |
| --- | --- | --- | --- | --- |
| **Rozsah činnosti v rámci predmetu zákazky B.1** | **výmera**  **[m2]** | **objem**  **[m3]** | **Cena za**  **[m3] bez DPH** | **Cena celkom bez DPH** |
| 1. Skrývka poľnohospodárskej pôdy podľa popisu -   predpokladaná hĺbka skrývky 0,25 m | 47 202,00 | 11 800,50 |  |  |
| 1. Uloženie poľnohospodárskej pôdy na skládku v rámci riešeného územia / priľahlých parciel do 1000 m | 17 103,36 | 4 275,84 |  |  |
| 1. Naloženie neuľahnutého výkopku - poľnohospodárskej pôdy | 30 098,64 | 7 524,66 |  |  |

|  |  |  |  |  |
| --- | --- | --- | --- | --- |
| **Rozsah činnosti v rámci predmetu zákazky B.2** | **výmera**  **[m2]** | **objem**  **[m3]** | **Cena za**  **[m3] bez DPH** | **Cena celkom bez DPH** |
| 1. Skrývka poľnohospodárskej pôdy podľa popisu bodu 4.  * predpokladaná hĺbka skrývky 0,25 m | 7 382,00 | 1 845,50 |  |  |
| 1. Skrývka pôdy podľa popisu bodu 4.  * predpokladaná hĺbka skrývky 0,25 m | 1 393,00 | 348,25 |  |  |
| 1. Uloženie poľnohospodárskej pôdy na skládku v rámci riešeného územia / priľahlých parciel do 1000 m | 3 176 | 794 |  |  |
| 1. Naloženie neuľahnutého výkopku   - poľnohospodárskej pôdy | 5 599 | 1 399,75 |  |  |
| 1. Odstránenie krovín so štiepkovaním na mieste | 730,00 |  |  |  |

|  |  |  |  |
| --- | --- | --- | --- |
| **Rozsah činnosti v rámci predmetu zákazky B.3** | **množstvo [m3]** | **Cena za**  **[m3] bez DPH** | **Cena celkom bez DPH** |
| 1. Vodorovné premiestnenie výkopku na skládku 1) po nespevnenej ceste na vzdialenosť do 1000 m | 5 468,65 |  |  |
| 1. Vodorovné premiestnenie výkopku na skládku 1) po spevnenej ceste, príplatok k cene za každých ďalších a začatých 1000 m | 5 468,65 |  |  |
| 1. Uloženie sypaniny na skládke 1) | 5 468,65 |  |  |
| 1. Vodorovné premiestnenie výkopku na skládku 2) po nespevnenej ceste na vzdialenosť do 1000 m | 2 831,70 |  |  |
| 1. Vodorovné premiestnenie výkopku na skládku 2) po spevnenej ceste, príplatok k cene za každých ďalších a začatých 1000 m | 2 831,70 |  |  |
| 1. Uloženie sypaniny na skládke 2) | 2 831,70 |  |  |
| 1. Vodorovné premiestnenie výkopku na skládku 3) po nespevnenej ceste na vzdialenosť do 1000 m | 628,00 |  |  |
| 1. Vodorovné premiestnenie výkopku na skládku 3) po spevnenej ceste, príplatok k cene za každých ďalších a začatých 1000 m | 628,00 |  |  |
| 1. Uloženie sypaniny na skládke 3) | 628,00 |  |  |

|  |  |  |  |  |
| --- | --- | --- | --- | --- |
| **Rozsah činnosti v rámci predmetu zákazky B.4** | **výmera**  **[m2]** | **objem**  **[m3]** | **Cena za**  **[m3] bez DPH** | **Cena celkom bez DPH** |
| 1. Stiahnutie zeminy podľa popisu bodu 10.  * predpokladaná hĺbka na 1 stiahnutie 0,15 m, objem prác na základe geodetického zamerania | 13265 | 1989,75 |  |  |
| 1. uloženie zeminy na skládku v rámci riešeného územia / priľahlých parciel do 1000 m | 13265 | 1989,75 |  |  |

|  |  |
| --- | --- |
| **Cena celkom v EUR bez DPH** |  |
| **DPH** |  |
| **Cena celkom v EUR s DPH** |  |

**Rozhoduje cena celkom s DPH !!!!!**

**POZN: Všetky hĺbky výkopov a plošné a objemové výmery sú predpokladané na základe dostupných informácií. Fakturovať sa budú skutočne vykonané množstvá prác, určené geodetickým meraním realizovaným verejným obstarávateľom.**